cyanic-selkie/wikianc huggingface dataset:
Caroline Knutsen
Karriere
Mens 2007-sesongen sto til godkjent, var 2008-sesongen av et helt annet kaliber. Knutsen slapp bare inn ti mål, ett på straffe, og bare i to av de 22 kampene slapp hun inn mer enn ett mål. I de første seks kampene slapp ikke Knutsen inn et eneste mål. Til sammenlikning slapp landslagskeeper Erika Skarbø inn 26 mål. Mot slutten av sesongen ble Caroline Knutsen også lagt merke til utenfor Røa. Hun ble nominert til årets spiller og årets keeper av NISO, og hun ble tatt ut til en landslagssamling mot U21-landslaget. Imidlertid ble hun skadet under oppkjøringen. Debuten kom i stedet i en treningskamp mot Sverige den 31. januar 2009, der Knutsen kom inn i andre omgang. Hun slapp inn ett mål i en kamp som endte 1-5. Dette var den første offisielle kampen til det "nye" Norge, etter at halvparten av OL-laget hadde trukket seg. Knutsen ble tatt ut på EM-landslaget, men spilte ikke. Siden det har Knutsen ikke spilt noen landskamper per januar 2011. I serien i 2010 gjorde Knutsen flere svært gode redninger, inkludert to vesentlige benparader, en mot Stabæk på Røabanen, og en mot Trondheims-Ørn i cupfinalen.
Knutsen var også førstevalg i 2011-sesongen, og var en vesentlig del av Røas gullsesong i serien. Hun ble utnevnt av Røa til lagets beste spiller fire ganger. I cupfinalen gikk det litt dårligere, i det siste tillagte spillesekund slapp hun inn et mål som ga ekstraomganger og etter hvert tap på straffespark. Knutsen ble også tatt ut til VM i Tyskland som tredjekeeper.
I 2012 ble Knutsen, etter at Erika Skarbø trakk seg fra landslaget, andrekeeper, og hun fikk spilletid da Ingrid Hjelmseth var skadet. Knutsen sto først i en privatlandskamp mot Sverige (tap 0-2). Hun sto også i Algarve Cup som hun løste bra (1-2 mot VM-finalistene Japan og USA). Hjelmseth sto de to andre kampene i Algarve Cup. Knutsen fikk også muligheten mot både Bulgaria og Ungarn borte i kvalifiseringen til EM i Sverige.
I 2013 kom Silje Vesterbekkmo tilbake til Røa og Knutsen valgte da å fortsette toppseriekarrieren i Vålerenga. Knutsen spilte ti kamper og la opp etter sesongen.
Knutsen har ved flere anledninger spilt på Sápmi.
I 2016 ble Knutsen trener i Bærum Sportsklubb med hovedansvaret for jenteavdelinga. I 2017 ble hun ansatt som assistenttrener for damelaget i Vålerenga og ansatt som spillerutvikler for jenter i Valle Hovin videregående skole. Knutsen tok UEFA A-lisens i februar 2017.
I 2022 returnerte Knutsen til ungdomsklubben Kongsvinger. I første omgang som keepertrener, men på trening viste hun så gode takter at hun mot slutten av sesongen fikk et par serie- og kvalifiseringskamper. I 2023 fikk hun også ansvaret som sportslig leder for kvinnelaget i KIL.
Meritter
Med Asker:
Viðoy
Viðoy (, foreldet dansk skrivemåte: Viderø) er en av de atten øyene som utgjør Færøyene, og er med sine 41 km² den nest største av de seks øyene i regionen Norðoyar. Øya er inndelt i to kommuner, Viðareiði på nordøstkysten og Hvannasund på sørøstkysten, hvor øyas to eneste bygder, Viðareiði og Hvannasund, er administrasjonssentre. Øyas navn kommer fra færøysk viður, «ved», og henspiller på rekved fra Sibir og Nord-Amerika, som tidligere var en svært viktig ressurs på de treløse Færøyene. Den 1. januar 2012 hadde Viðoy 596 innbyggere, mot 520 i 1985.
Geografi
Det meste av øya er svært fjellendt, med høye og bratte klipper langs havet. I alt har øya elleve fjelltopper. Det høyeste fjellet er Villingadalsfjall (841 moh.), som også er øygruppens nordligste. På nordkysten ligger også Enniberg (754 moh.), som er blant verdens høyeste havklipper, og er også Færøyenes nordligste punkt. Enniberg er nest Europas høyeste havklippe, etter Hornelen i Norge. Det finnes ingen vardestier, og det anbefales at kun erfarne klatrere beveger seg utenfor allfarvei.
Ganske langt sør på øya ligger den 2 km lange viken Viðvík. Den forholdsvis utilgjengelige Viðvík var et viktig innsamlingssted for rekved. Viken er også godkjent for færøysk hvalfangst, grindadráp.
Øyas nord- og østkyst har blitt klassifisert som et viktig fugleområde av organisasjonen BirdLife International, grunnet områdets betydning som hekkeplass for sjøfugl, spesielt havsvale (500 par), krykkje (5 300 par), lunde (25 000 par), lomvi (6 700 individer) og teist (200 par).
Viðoy er forbundet med naboøya Borðoy med en bro mellom Hvannasund og Norðdepil. Hvannasund og Viðareiði er på sin side forbundet med en vei langs vestkysten.
Historie
Under den andre verdenskrig fløy et britisk Catalina-fly inn i fjellsiden ved Viðvíksrók den 23. april 1943. Flyet var antageligvis på vei til Norge med en penge- og persontransport da ulykken skjedde. Ulykken krevde åtte menneskeliv. Det ligger fortsatt vrakrester fra flyet ute ved Viðvíksrók.
Fylkesvei 6210
Fylkesveg 6210 går mellom Neregarden og Blindheim i Ålesund.
Frem til 2019 hadde veien betegnelsen Fv391.
Skúvoy
Skúgvoy ( eller, foreldet dansk skrivemåte: Skuø), eller Skúvoy ( eller ), er en øy på Færøyene. Den tilhører den sørlige delen av øyriket. Skúgvoy og Sandoy utgjør ett syssel og prestegjeld. Den eneste bebyggelsen på Skúgvoy ligger nordøst på øya og bærer samme navn. Den 1. januar 2019 hadde bygda 42 innbyggere.
Skúvoy har passasjerfergeforbindelse med Sandur på Sandoy i nord. Skúvoy regnes til Færøyenes ytterøyer og har hatt vært sterkt preget av fraflytting siden fiskeriene ble modernisert og konsentrert til de store fiskerihavnene på 1900-tallet. De viktigste næringsveiene er landbruk og fiskeri. Langt innpå 1900-tallet ble det drevet betydelig fuglefangst i fuglefjellene på vestsiden av øya. Fuglebestandene har gått sterkt tilbake, så fangsten har blitt strengt begrenset.
Historie
Øya skal i sagatiden ha blitt gjort til høvdingesete. Brødrene Beinir og Brestir slo seg ned her, og Brestirs sønner, Sigmundur og Tórur, vokste opp på øya. Sigmundur ble angrepet av Tróndur í Gøtu mens han var på Skúvoy, og reddet seg i land ved Sandvík på Suðuroy, etter en lang svømmetur. Der ble Sigmundur drept av bonden Torgrímur Illi, grunnet en gullring fra Håkon jarl i Norge. Sigmundur er gravlagt på kirkegården Ólansgarði i bygda, og gravsteinen hans står fortsatt der. Sigmundur var tross alt den som kristnet Færøyene i år 999, og han reiste derfor en kirke på Skúvoy veldig tidlig. Det har sammenhengende vært en egen kirke på Skúvoy etter den tid; dagens kirke er bygd i 1937.
Bangalore Urban
Bangalore Urban (kannada: ಬೆಂಗಳೂರು ನಗರ ) er et distrikt i den indiske delstaten Karnataka. Distriktets hovedstad er Bangalore.
Demografi
Ved folketellingen i 2011 var det 9,588,910 innbyggere i distriktet, mot 6,537,124 i 2001. Den urbane befolkningen utgjør 90,94 % av befolkningen.
Barn i alderen 0 til 6 år utgjorde 10,31 % i 2011 mot 11,82 % i 2001. Antallet jenter i den alderen per tusen gutter er 941 i 2011 mot 943 i 2001.
Héctor Baldassi
Héctor Walter Baldassi (født 5. januar 1966 i Río Ceballos, Córdoba) er en argentinsk fotballdommer. Han kalles ofte La Coneja («hunnkanin» på spansk). Han dømte for første gang i den argentinske eliteserien (Primera División de Argentina) i 1998, og bare to år senere debuterte han på internasjonalt nivå.
Baldassi har dømt flere klubbkamper i CONMEBOL inkludert finalen i Copa Libertadores 2008, og deltatt i flere internasjonale turneringer inkludert Copa América 2004 og sommer-OL 2008 i Beijing. Han ble også ropt opp til U-20 VM i fotball 2007, men fikk ikke dømme fordi en av hans assistentdommere ikke hadde bestått den medisinske testen.
Baldassi er forhåndsvalgt som dommer i fotball-VM 2010 i Sør-Afrika.
Absolute Music 9
Absolute Music 9 er det niende samlealbumet i den norske Absolute Music-serien. Albumet kom ut i 1993 og har blitt solgt i over 240 000 eksemplarer.
Elektroakustikk
Elektroakustikk behandler primært elektromekaniske omvandlere som
Sekundært omfatter elektroakustikken elektronisk forsterkning for utnyttelse av omvandlerne.
Elektroakustisk musikk er en genre innen musikken.
Fudanuniversitetet
Fudanuniversitetet (kinesisk: 复旦大学, Fùdàn Dàxué, ofte bare 复旦, Fudan) er et av Folkerepublikken Kinas ledende universiteter. Det ligger i Shanghai. Universitetet går tilbake til 1905, da Fudan College (复旦公学) ble grunnlagt. Det ble oppgradert til universitet i 1917.
Historie
Med unntak av en periode under den andre sino-japanske krig har universitetet hele tiden ligget i Shanghai. Fra 1937 til 1945 tok det under krigen tilflukt i Chongqing dypt inne i det kinesiske innlandet.
De to kinesiske skrifttegnene (復旦) ble valgt av en av det moderne Kinas mest kjente skolemenn, jesuittpresten Ma Xiangbo (马相伯), fra et fyndord i de konfucianske klassikere (Analektene 19,6: 《尚書大傳•虞夏傳》 Shàngshū Dàzhuàn Yú-Xiàzhuàn – 日月光華，旦復旦兮. Rìyuè guānghuá, dàn fù dàn xī). Pater Ma Xiangbo var Fudans første rektor (1905–1906) og rektor også i revolusjonstiden (1910–1912).
Fudan kan faktisk spore sin eksistens tilbake til en uenighet mellom pater Ma Xiangbo og ledelsen for Shanghais jesuitter. Pater Ma hadde i 1903 stiftet og blitt leder for det katolske Aurora-instituttet (som etter få år ble universitet). Det ble endringer i skoleledelsen, og i 1905 trakk Ma seg fra presidentvervet ved Aurora-akademiet, og sluttet seg til 128 studenter som hadde stemt imot de endringer som de franske jesuittene hadde innført. De opprettet derfor en ny skole, som etterhvert ble til Fudanuniversitetet.
I 1952, etter kommunistenes maktovertagelse, ble Aurora-universitetet tvunget til å stenge, men slik at det ble inkorporert i de læreinstitusjoner som de nye myndigheter hadde tatt kontroll med og ønsket skulle fortsette. En stor del av Aurora ble dermed inkorporert i Fudan. (Den medisinske delen av Aurora, en del som gikk tilbake til 1909, ble del av Shanghais medisinske universitet, som ble del av Fudan i 2000). Universitetet fikk samme år (1952) tilført helt eller delvis ni andre universiteter eller institutter for høyere utdannelse.
Fudan var i 1952 det første universitet i Kina som ble justert av det nye styre slik at det fulgte en utdannelsesmodell etter forbilde fra Sovjetunionen.
Etter kulturrevolusjonen fikk Fudan utvikle seg i en mer moderne retning, og vant i nasjonalt og internasjonalt ry.
I april 2000 ble Shanghai medisinske universitet slått sammen med Fudan.
Samarbeid med Norge
Den norske private høyskolen BI har hatt studietilbud ved Fudan siden midt i 1990-årene. Det er etablert en norsk satellittcampus hvor BI tilbyr studier for kinesiske studenter, og for norske og utenlandske studenter som ønsker å lære mer om næringsliv og økonomi i Asia. De siste årene har også andre norske læresteder benyttet denne fasiliteten, deriblant Universitetet i Oslo.
Knut Magne Valle
Knut Magne Valle (født 5. august 1974) er en norsk heavy metal gitarist, låtskriver, komponist, platestudioeier, plateprodusent og musikkfestivalarrangør.
Valle bor i Gjerstad, Aust-Agder. I 1990 startet han Gjerstad Rockeklubb. Han gikk på Vefsn Folkehøyskole på musikklinja med fordypning i lydteknikk i 1992. I 1996/1997 studerte han på Musikk Instrument Akademiet (MIA) i Moss. Han har vært musikklærer i Sunde ungdomsskole i 3 år, og er nå gitarlærer på Gitarskolen.
Han driver Prestfoss Mølle lyd og musikkstudio, og arrangerer årlig Møllafestivalen. Han har produsert musikk for over 50 forskjellige band, i inn- og utland. Han lager også sine egne gitarer. Han drev tidligere Jester Records platestudio i Oslo, med band som Mayhem, Arcturus, Ulver på kundelisten.
I 2011 ble Valle tildelt Gjerstad kommunes kulturpris for 2011 for sin mangeårige innsats med Møllafestivalen og frivillig arbeid for musikklivet og ungdommen i kommunen. Ordføreren i Gjerstad uttalte blant annet ved tildelingen:
Valle er gift og har tre barn.
Terrorangrepet i Jaipur 13. mai 2008
'''Terrorangrepet i Jaipur 13. mai 2008''' skjedde da syv ulike bomber gikk av på ulike steder i Jaipur, India. Det ble det dødeligste terrorangrepet i India på flere år med 80 døde.
Bakgrunn
Jaipur er hovedstad og største by i delstaten Rajasthan i India. Hawa Mahal i Jaipur er et av de mest populære turistmål i India, og er et reisemål for både indiske og utenlandske turister. Byen ligger ca. 260 km fra Delhi.
Det har vært sporadiske bombeangrep rundt om i India de seneste årene. Men indisk politi har hatt liten eller ingen suksess i å stille noen for retten for disse angrepene. I august 2007 ble 40 mennesker drept i bombeangrep mot en restaurant i Hyderabad, mens en bombe i en moske i samme by i mai 2007 tok livet av 14 personer. I oktober 2007 sprengte en bombe i byen Ajmer, som indisk politiet mente var verket til muslimske fundamentalister med forbindelser til Pakistan. Indiske kommunister skal i tillegg være ansvarlige for flere nylige angrep på indiske soldater og politi i landet.
Angrepet
Angrepet begynte klokken 1930 (lokal tid) og eksplosjonene skal ha fortsatt i en halv time. Bombene var bilbomber eller plassert i butikker, ifølge Al Jazeera. Syv ulike bomber skal ha gått av på flere ulike plasser i turistbyen. En bombe skal ha blitt uskadeliggjort.
Det ble bl.a meldt om at flere kjente turiststeder ble rammet, sammen med markedsplasser i byen. Bombingen skal ha foregått innenfor et område med en diameter på 500 meter. En av bombene gikk av i ett hindusistisk tempel full av folk, en annen bombe detonerte like ved markedsplassen Johari Bazaar, et av byens populære smykkemarked, mens en tredje bombe var rettet mot den historiske delen av byen.
Skader
Det ble innledningvis meldt om 35 drepte og nærmere 100 sårede, men antallet drepte steg raskt til 80 og nær 200 sårede.
Ansvar
Ingen tok på seg ansvaret for angrepet, men lokalt politi kalte det for et «terrorangrep». Viseinnenriksministeren Shriprakash Jaiswal sa til reportere: «Folkene som står bak dette angrepet har forbindelser utenlands», men han nektet å rette anklagene direkte mot den tradisjonelle fienden Pakistan.
Kilder i det indiske innenriksdepartementet anklaget etterhvert en organisasjon basert i Bangladesh, Harkat-ul-Jihad-al-Islami (HuJI) eller «Aksjon for Islamsk Jihad» for å stå bak terrorangrepet. Noen kommentarer ble også reist på om de mange angrepene på kort tid mot et konsentrert område, var i samsvar med varmerket til al-Qaida. Etterforskning avdekket også at terroristene hadde brukt sprengstoff av typen RDX festet til sykler. Dette var samme fremgangsmåte som ved terrorangrepene i Uttar Pradesh i november 2007 der en mistenkte at organisasjonen Harkat-ul-Jihad-al-Islami (HuJI) stod bak
15. mai ble det kjent at en gruppe som kaller seg «Indian Mujahedin» tok på seg ansvaret for terrorangrepet, og sendte inn en videofilm som viste bilder av en av syklene som ble brukt i angrepet.
Global Industry Classification Standard
Global Industry Classification Standard (GICS) er et klassifiseringssystem for børsnoterte selskaper framsatt av Morgan Stanley Capital International (MSCI) og Standard & Poor's (S&P), to selskaper som lager indeks og data om aksjer og børser. Systemet anveneds blant annet på Nordenlisten.
Struktur
GICS består av 10 sektorer, 24 bransjegrupper, 64 bransjer og 139 underbransjer. De ti sektorene er:
Ressursplanleggingssystem
Andre navn er OLFI (ordre, lager, faktura, innkjøp) eller forretningssystem.
Historie
Selve begrepet ERP ble innført av forsknings- og analysefirmaet Gartner i 1990. Mange ERP-løsninger var opprinnelig spesialisert på enten produksjon, økonomi eller HR. Nærmere årtusenskiftet ble det vanligere med bredere systemer som dekker flere ting. Datoproblematikk knyttet til nytt århundre og overgangen til euro i 2002 ble utløsende faktorer for at mange anskaffet ERP-systemer. I Norge var Statoil tidlig ute med å anskaffe en SAP-løsning, mens offentlig sektor med helseforetakene (Sykehuspartner) og Forsvaret (via Los-programmet) har fulgt etter med milliardinvesteringer utover 2000-tallet. Selv om internett har gjort ERP og integrerte løsninger aktuelt for stadig mindre virksomheter, er det fortsatt vanlig blant virksomheter med under 50 ansatte å ha nettbaserte systemer som ikke snakker sammen, eksempelvis ved at man bruker Dropbox til fillagring, Wordpress til nettpublisering, Mamut til økonomistyring og Projectplace til prosjektstyring. Microsofts produkter Dynamics, Sharepoint og Office tar sikte på å tilby integrerte «alt-i-ett-løsninger».
Moduler
For å bli ansett som et ERP-system må programvarepakken dekke flere funksjoner. Standardiserte ERP-pakker kan ofte utvides ved å anskaffe tredjeparts programvare for å gi ytterligere funksjonalitet.
Strategier
De ulike ERP-leverandørene som finnes har utformet sine systemer rundt standard forretningsprosesser, gjerne basert på «beste praksis». Tilpasninger av et ERP-system innebærer at det gjøres endringer eller utvidelser som endrer hvordan det standardiserte systemet fungerer. Tilpasninger kan være svært kostbart og komplisert. En rasjonell implementering av et ERP-system i en bedrift vil fordre en viss tilpasning av organisasjonen og av bedriftens forretningsprosesser fremfor å tilpasse programvaren til eksisterende prosesser. Stridens kjerne i mange virksomheter kan være i hvilken grad virksomheten skal tilpasse seg en standardisert måte å jobbe på, eller betale for å få tilpasset systemene til sine rutiner. For korte forprosjekter med manglende kartlegging av eksisterende forretningsprosesser er en viktig årsak til feilslåtte ERP-investeringer. Risiko reduseres ved en grundig analyse av alle operasjonelle forretningsprosesser før man velger system/leverandør. Deretter er spørsmålet i hvilken grad man skal tilpasse teknologien til prosessene, eller motsatt. På grunnlag av valgene man tar kan man velge leverandør og dimensjonere fremtidig organisasjon. Forskning viser at risikoen for at ERP-systemets forretningsprosesser ikke samsvarer med behovet reduseres ved å evaluere gjeldende organisatoriske prosesser opp mot bedriftens overordnede strategier, analysere effektiviteten til hver prosess i lys av oppnåelig produktivitet og skape forståelse av verdien og omfanget av de løsninger som skal implementeres
Integrasjon
Som grunnleggende ERP-strategi har en virksomhet tre valg: En viktig del av ERP-strategien er å finne ut hvor og hvordan man skal lagre grunndata. Dette er data som ofte er «dubletter», det vil si at dataene ligger lagret i mange ulike systemer. Hvis en medarbeider eller kunde bytter navn, hvordan og hvor mange steder skal dette korrigeres, og hvilke systemer skal hente opplysningene fra stedet hvor grunndata vedlikeholdes? Ofte velger man å gå for bredere ERP-løsninger for å fjerne behovet for synkronisering av data mellom ymse systemer.
Det er viktig å skille mellom skreddersøm og innstillinger. Mens skreddersøm kan øke viljen blant brukerne til å ta i bruk den nye løsningen, er det da virksomhetens ansvar hvordan skreddersømmen testes, driftes og vedlikeholdes. Vil den overleve en oppgradering av programvaren? Innstillinger er en måte å «skreddersy» løsningen uten å overta ansvaret fra leverandøren.
Fordeler med ERP
De viktigste fordelene forbundet med en ambisiøs ERP-strategi er:
Ulemper med ERP
De viktigste ulempene forbundet med en ambisiøs ERP-strategi er:
Prosjekter
Hvor lang tid et ERP-prosjekt tar varierer med virksomhetens størrelse, antall moduler og hvor mye prosessene skal endres. En trinnvis lansering anbefales ofte. En undersøkelse av storbedrifters ERP-prosjekter viste at det typiske ERP-prosjektet deres varte i 14 måneder og inkluderte 150 innleide konsulenter. Små prosjekter kan være gjort på måneder, mens multinasjonale og andre større prosjekter kan vare i mange år.
Utdanning
Norges Informasjonsteknologiske Høgskole (NITH) har begynt å tilby mastergrad i forretningssystemer. I dette studiet er ERP og forsyningskjede et av hovedområdene; for øvrig består studiet av fagene prosjektledelse, digital markedsføring, IT-styring, sosiale medier, tingenes internett og rapportering (forretningsinnsikt). Etter oppnådd mastergrad skal studentene være kvalifisert til jobber som IT-leder, prosjektleder, forretningsanalytiker, konsulent og systemutvikler.
Julio Caro Baroja
Julio Caro Baroja (født 1914 i Madrid, Spania, død 1995) var en verdenskjent antropolog, historiker, lingvist og essayist fra Baskerland.
Han var kjent for hans spesielle interesse for baskisk kultur, historie og samfunn. Han var baskisk herkomst og nevø av den kjente forfatteren Pio Baroja, og hans bror, maler, forfatter og gravør Ricardo Baroja. Baroja ble gravlagt i nærheten av familiens hjem i Itzea i Navarra. Julio var eldste sønn av redaktøren Rafael Caro Raggio som grunnla forlaget Editorial Caro Raggio Madrid i 1917. Hans mor var Carmen Baroja, en spansk forfatter og etnolog som ofte skrev under pseudonymet Vera Alzate. Som barn flyttet hele familien til byen Vera de Bidasoa hvor Julio tilbrakte mye tid sammen med sin onkel Pio Baroja. Hans tidlige skolegang fant sted ved Instituto-Escuela de Madrid mellom 1921 og 1931.
Julio studerte senere ved universitetet i Madrid da den spanske borgerkrigen brøt ut. Utbruddet av borgerkrigen tok ham på sengen, og han returnerte til hjemstedet Vera de Bidasoa. Hans far bodde i Madrid og mistet sin trykkpresse da hans hovedkvarter for publiseringen hans ble ødelagt under et bombeangrep. I 1951 mottok Julio et stipend fra Wenner-Gren Stiftelsen for antropologisk forskning for å gjennomføre etnologisk forskning i USA. Etter å ha vokst opp i et isolert samfunn der folk fortsatt trodde på magi og trolldom ble Julio interessert i magiske kunster. Før han var tyve år gammel, hadde han snakket med flere eldre mennesker som var overbevist om at det var folk kunne forandre seg til dyr, fly og andre ting. I 1983 mottok han utmerkelsen Fyrsten av Asturias' pris for samfunnsvitenskap.
I’m Gonna Knock on Your Door
«I'm Gonna Knock on Your Door» er en amerikansk sang med melodi og tekst av Aaron Schroeder og Sid Wayne. Den ble opprinnelig spilt inn av The Isley Brothers og utgitt på singlen RCA Victor 47-7537 i 1959. Den ble en hit for tenåringsskuespilleren Eddie Hodges med orkester dirigert av Archie Bleyer på singlen Cadence 1597 i 1961. Bleyer var også produsent.
Norsk versjon
Arve Sigvaldsen og Eivind Torp har skrevet en norsk tekst. På norsk bærer den tittelen «Bank på min dør».
Trivia
Sangen ble anvendt av Røde Kors i en TV-kampanje i Australia i 1980-årene. Den hadde vært en nummer én-hit for Hodges der.
Buddha
Siddharta Gautama (trolig 563–483 f.Kr.) var en indisk prins som betraktes som grunnleggeren av buddhismen. Siddharta Gautama fikk ærestittelen Buddha, som på sanskrit betyr «den oppvåknede», fordi han ifølge buddhismen på et tidspunkt innså hvordan alt hang sammen og fant en metode for å kunne gjøre slutt på lidelsen i tilværelsen og oppnå nirvana.
Liv og lære
Siddharta Gautama var sønn av kong Suddhodana i Sakya-dynastiets hovedstad Kapilavastu (i Nepal-distriktet Kapilvastu, på grensen mellom det nåværende Nepal og den indiske provinsen Bihar). Som ung levde han et bekymringsløst liv i luksus. En plutselig erkjennelse av sykdom, alderdom og død fremkalte en åndelig krise. Det fikk ham til å dra bort og søke etter svar på åndelige spørsmål. Han utøvde lenge en streng askese, men ble skuffet over dette også. Han satte seg så i meditasjon under et fikentre ved det nåværende Bodh Gaya i Bihar, og opplevde samme natt det avgjørende gjennombrudd, «oppvåkningen». Etter dette fikk han ærestittelen Buddha, det vil si «den oppvåknede», og vandret rundt og spredte sin innsikt og kunnskap i 45 år. Han grunnla en forening, sangha, med disipler, bhikku. Folk fra alle sosiale lag kom for å høre ham. Da han døde i en alder av 80 år, var han blitt kjent og ansett. Klostersamfunnene han grunnla er i dag blant verdens eldste organisasjoner.
Siddharta Gautama regnes i dag for å ha vært en faktisk historisk person. Det oppstod likevel tidlig en mengde legender og bemerkelsesverdige fortellinger om Buddhas liv. Det fortelles for eksempel om hans nedstigning fra Tushita-himmelen, om omstendighetene rundt hans fødsel og ellers mye fra både hans barndom og voksne liv.
Buddha blir av sine tilhengere, og av hele den eldste tradisjonen, ikke betraktet som en gud, men som et enestående vesen som ved egen kraft nådde frem til innsikt.
Buddha-framstillinger i kunsten
Buddha fremstilles på mange måter i billedkunsten. Buddha-bilder lages ofte med stiliserte håndstillinger, som uttrykker forskjellige gester. Han avbildes også liggende, idet han inntrer i nirvana.
Mudderbiller
Mudderbiller (Dryopidae) er en familie av biller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.
Utseende
Små til middelsstore (1,2 – 8 mm), avlange biller, vanligvis brunlige og matte med oversiden dekket med lange, utstående hår. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.
Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Digambara
Svetambara kalles for hvitkledte og gjenkjennes på sine hvite klær; digambara kalles for luftkledte eller himmelkledte, det vil si nakne. De to retningene har sitt kjerneområde i hver sin del av India: svetambara i delstatene Gujarat og Rajasthan i nordvest, og digambara i delstaten Karnataka i sørvest – med pilegrimsmålet.
Digambaraene har en strengere asketisk livsførsel en svetambaraene.
Göbbels a-go-go
Göbbels a-go-go (Apollon records APE3 1983) er et album fra 1983 med Lasse Myrvold (1953–2006) og Kristian Stangebye.
Om albumet
Myrvold og Stangebye spilte inn en rekke spor i Bergen i 1981–1982, og sendte mastertapen til Sverige for trykking. Mastertapen forsvant imidlertid i posten, og dukket først opp 8 måneder senere. Den ble da omredigert, fire vokallåter ble fjernet, de resterende låtene med vokal ble samlet på side en, mens hele side to ble bestående av tre instrumentallåter, deriblant «Under kontroll», et 16 minutter langt stykke opprinnelig laget som musikk til performance-gruppen Smugteatrets oppsetning Den lille prinsen i 1981.
Göbbels a-go-go ble omsider utgitt i 1983, samtidig med at Gøbbels-teamet gav ut The Willkoks Talk der de ga daværende statsminister Kåre Willochs 18 minutter lange nyttårstale et musikalt bad. Utgivelsen av Göbbels a-go-go havnet dengang i skyggen av alt medieoppstyret rundt The Willkoks Talk.
Lektor
Lektor (fra latin lector, foreleser) er i flere land tittelen på en person med høyere universitetsutdannelse (minst mastergrad eller tilsvarende) som underviser, tradisjonelt innen høyere utdannelse og høyere skoler (gymnasium, videregående skoler og tilsvarende). I alle de skandinaviske landene er tittelen lektor den høyeste yrkestittelen for lærere ved gymnasene og videregående skoler. Tittelen har imidlertid noe ulik betydning i Sverige og i Danmark i forhold til i Norge.
Göbbels a-go-go
Om albumet
Göbbels a-go-go regnes i dag som Norges første elektronikaplate. Platen er kun utgitt på vinyl.
Lektor
Innen høyere utdannelse, dvs. ved universiteter og høyskoler, brukes tittelen i de skandinaviske landene i formene universitetslektor eller høyskolelektor (eller tilsvarende på dansk og svensk). I Norge er dette en stilling på nivå med amanuensis, ett nivå under førsteamanuensis og to nivåer under professor, og oversettes til engelsk som assistant professor. Lektor- og amanuensisgruppen omtales i Norge tradisjonelt som mellomstillinger, fordi de rangerte over bl.a. vitenskapelig assistent. I Danmark og Sverige er lektor i akademia nå stillinger som langt på vei tilsvarer norsk førsteamanuensis. I skolevesenet i Danmark og Sverige har tittelen blitt langt sjeldnere. I Norge kan tittelen idag brukes i alle delene av skoleverket, selv om den tradisjonelt er knyttet til høyere skoler. Tittelen er ikke i seg selv beskyttet.
Etymologi
Ordet «lektor» er avledet av det latinske legere (å lese) og betyr opprinnelig en person som leser, eller leser opp, tekst for andre.
Norge
I Norge brukes tittelen lektor om faglig-pedagogisk personale i skoleverket med mastergrad eller tilsvarende. En lektor har, i motsetning til en adjunkt, erfaring med å gjennomføre en større vitenskapelig undersøkelse (en studie) der fagets vitenskapelige metode er tatt i bruk. Lektor er formelt sett ikke en beskyttet tittel, og er i praksis en lønnskode for undervisningsstillinger for ansatte med denne kompetansen.
Tradisjonelt ble tittelen bare brukt om faglig-pedagogisk personale tilsatt ved de høyere skolene (latinskole, gymnas og videregående skole). Tittelen krevde embedseksamen av høyere grad, dvs. minimum seks års universitetsutdannelse med metodekompetanse demonstrert i et selvstendig vitenskapelig arbeid. Etterhvert kom tittelen «lektor med opprykk», som i tillegg krevde pedagogisk seminar (såkalt «ped-sem»).
På 1990-tallet ble pedagogisk seminar erstattet av praktisk-pedagogisk utdanning (PPU), som utgjør ett år. Etter den såkalte Kvalitetsreformen av 2003 kreves det kun fem års høyere utdannelse for å bli lektor. I tillegg kommer kravet om PPU for å bli lektor i skoleverket. Ved videregående skoler og i grunnskolen brukes i dag to stillingskoder for lektorer, 7965 lektor og 7966 lektor med tilleggsutdanning. Innholdet i lektorutdanningen er regulert i Forskrift om rammeplan for lektorutdanning av 2013, jamfør Universitets- og høyskoleloven § 3-2.
Sverige
I Sverige kreves det doktorgrad eller lisentiatgrad som man kan oppnå etter 6,5 års studier for å få tittelen lektor. Antallet lektorer har blitt sterkt redusert med årene, i 1970 var det 1500 lektorer i den svenske gymnaset, i 2003 bare 400, hvorav halvparten over 60 år. Mange skoler har vært uvillige til å ansette nye lektorer, som har høyere lønn enn andre lærere. Lektorene blir ofte beskrevet som representanter for en utdøende dannelsestradisjon.
Danmark
I Danmark er lektor den høyeste tittelen for lærere ved gymnasene. Den brukes om lærere med lang ansiennitet som har bestått visse kvalifikasjonskrav. Det kreves minst høyere embedseksamen, magistergrad eller tilsvarende.
Lektor i høyere utdannelse
Formene universitetslektor eller høyskolelektor brukes for lektorer ansatt ved universiteter og høyskoler.
Norge
I Norge brukes tittelen innen høyere utdannelse i formen universitetslektor og den nå mindre brukte stillingen høgskolelektor/høyskolelektor. Det er ikke noe formelt krav om pedagogisk videreutdannelse for lektorer som underviser ved universiteter og høyskoler, men det kreves som regel at fast ansatte innen en toårsperiode tar et universitets-/høyskolepedagogisk kurs. Som hovedregel ansetter universiteter og høyskoler ikke lenger folk fast i universitetslektor-/høyskolelektorstilling.
Historisk var kravene til stilling som universitetslektor og lektor i skolen de samme, dvs. hovedfag, embetseksamen eller tilsvarende. Formalkravet er i dag mastergrad eller tilsvarende utdannelse. Det er vanlig med en viss vitenskapelig produksjon utover dette. Fra årtusenskiftet har nyansettelser i faste stillinger på lektornivå blitt uvanlig ved forskningsintensive institusjoner, ettersom de fleste av disse institusjonene lyser ut nye faste stillinger på førsteamanuens-, eventuelt professornivå. Ansettelser i lektorstillinger forekommer i mindre omfang, særlig i vikariater for å dekke undervisningsoppgaver på mer grunnleggende nivå, og ved enkelte mindre forskningsintensive institusjoner.
Tidlig på 1800-tallet var universitetslektor ved siden av professor en av to akademiske stillinger ved universitetet; denne stillingen lignet mer på senere tiders førsteamanuensis.
Den moderne universitetslektorstillingen oppstod i etterkrigstiden som en stilling som primært skulle fylle mer elementære undervisningsbehov på lavere nivå. Den var formelt likestilt med amanuensis (den laveste stillingen i det ordinære faste stillingshierarkiet), men hadde lavere status og dårligere avansementsmuligheter. I 1995 ble universitetslektor og amanuensis formelt sidestilt med høgskolelektor. Disse utgjorde da det laveste av tre ordinære faste stillingsnivåer både i den kombinerte stigen og undervisningsstigen. Amanuensisstillingen ble faset ut fra 1990-årene, slik at universitetslektor ble den normale stillingen på dette nivået. Universitetene har fra 1990-årene bare unntaksvis lyst ut faste lektorstillinger, da stillinger vanligvis lyses ut på minst førsteamanuensisnivå.
I praksis består arbeidsoppgavene for lektorer i dag som regel av 80 % normert tid til undervisning og 20 % normert tid til faglig oppdatering eller forskning og utvikling; tidsbruksundersøkelsen for universiteter og høyskoler har vist at lektorer i gjennomsnitt bruker 15 % av tiden på faglig oppdatering/FoU. Lektorstillingene er derfor ikke egentlig forskningsstillinger i moderne tid.
Det er mulig å søke om opprykk til førstelektor basert på pedagogiske og/eller vitenskapelige kvalifikasjoner eller til førsteamanuensis basert på vitenskapelige kvalifikasjoner (doktorgrad eller tilsvarende kompetanse).
De norske amanuensis- og lektorstillingene oversettes til engelsk som assistant professor. Stillinger med betegnelsen assistant professor har i European Framework for Research Careers blitt definert som stillinger på R2-nivå, mens den høyere stillingen førsteamanuensis (associate professor) har blitt definert som R3. R2 brukes imidlertid også om postdoktornivået. Selv om det ikke ble krevd norsk doktorgrad for amanuensis- og lektorstillinger, var utdanningskravet lenge typisk på 6–8 år, høyere enn for stillinger i andre land på R1-nivå. Generelt er amanuensis- og lektorstillingene typiske for et eldre stillingshierarki i Norge som i stor grad fases ut ved forskningsintensive institusjoner.
«Mobilitet på tvers» i figuren viser til at de formelle utdannings- og vitenskapelige kompetansekravene er de samme og at det er vanlig å veksle mellom stigene, ikke til at den enkelte ansatt har en ubetinget rett til omgjøring av egen eksisterende stilling. Mobilitet vil normalt skje ved søknad på ny stilling, eller ved kallelse i bistillinger.
Danmark, Sverige og Finland
I Danmark og Sverige er universitetslektor og høyskolelektor en stilling som krever doktorgrad eller tilsvarende vitenskapelig kompetanse. Disse stillingene har vanligvis hovedsakelig undervisningsoppgaver, gjerne i rundt 70–80 % av stillingen, med den resterende tiden satt av til faglig oppdatering eller forskning.
Stillingen er langt på vei sammenlignbar med den norske førsteamanuensisstillingen, men en universitetslektor og høyskolelektor i Sverige og Finland kan ikke veilede på doktorgradsnivå eller være medlem av en bedømmelseskomite. For å kunne veilede på doktorgradsnivå kreves det dosentkompetanse, som i Sverige og Finland er en personlig tittel og ikke en stilling i seg selv.
I engelskspråklige land
Ved engelskspråklige læresteder finnes lektortittelen i formen Lecturer og Senior Lecturer. Denne tittelens plassering kan variere. I Storbritannia vil Lecturer ofte tilsvare universitetslektor, mens Senior Lecturer gjerne står til førsteamanuensis. Dette gjelder imidlertid ikke alle steder, og tittelen Lecturer brukes ved noen universiteter, eksempelvis Cambridge og Oxford, om en høyere stilling.
Alexander VIII
Alexander VIII (født Pietro Vito Ottoboni 22. april 1610 i Venezia, død 1. februar 1691 i Roma) var pave fra 1689 til sin død i 1691. Han ble 80 år.
Tidlig liv
Pietro Ottoboni ble født i en rik velstående venetiansk familie og var sønn av Marco Ottoboni, kansleren av Republikken Venezia. Han studerte ved Universitetet i Padova, hvor han fikk en doktorgrad i kanonisk rett og borgerrett i 1627.
Guvernør av Terni, Rieti og Spoleto
Han reiste til Roma under pave Urban VIIIs pontifikat og ble der gjort til guvernør av Terni, Rieti og Spoleto. Han var også revisor for Rota i 14 år. Etter en forespørsel fra Den venetianske republikk ble han gjort til kardinal av pave Innocent X i 1652 og ble senere gitt bispedømmet Brescia, i venetiansk territorium, hvor han bodde i mangfoldige år i midten av sitt liv.
Pave
Den 6. oktober 1689 ble Ottoboni, med støtte fra kong Ludvig XIV av Frankrike valgt til pave. Ludvig returnerte så i 1690 Avignon og Venaissin til Kirkestaten.
Alexander VIII ervervet i under sitt pontifikat dronning Christina av Sveriges bibliotek, med alle dets håndskrifter, for Vatikanbiblioteket.
Alexander VIII assisterte under den store tyrkiske krig sitt hjemlige Venezia med generøse subsidier i krigen mot Det ottomanske rike, og stilte dessuten med galeier og 2.000 infanterisoldater for felttoget i Albania.
I spørsmålet om de gallikanske artikler gav paven ikke etter. Han fordømte den franske gallikanismen i 1690 med konstitusjonen Inter multiplices. Den 16. oktober 1690 helligkåret han Johannes av Gud.
Episkopalgenealogi
Hans episkopalgenealogi er:
Sosialistisk Folkeparti
Sosialistisk Folkeparti (SF) var et norsk politisk parti som eksisterte fra 1961 til 1975. Partiet var langt på vei en forløper for Sosialistisk Venstreparti.
Bakgrunn
Bakgrunnen for dannelsen av SF var misnøye med Arbeiderpartiets utenrikspolitikk, spesielt Norges NATO-medlemskap under den kalde krigen og Arbeiderpartiets ønske om å åpne for utplassering av atomvåpen på norsk jord. Regjeringen Gerhardsens behandling av den såkalte Cuba-saken var også en medvirkende faktor. En gruppe rundt avisen Orientering ble ekskludert fra Arbeiderpartiet i 1961. Denne gruppen, som sto for «det tredje standpunkt» i utenrikspolitiske spørsmål, uavhengighet fra både USA og Sovjetunionen, stiftet samme år Sosialistisk Folkeparti. Sosialistisk Folkeparti var i radikal opposisjon til den norske utenrikspolitikken, særlig i spørsmål som Vietnamkrigen, NATO-medlemskap og de tette båndene til USA.
Historie
Ved valget til Stortinget samme år fikk partiet valgt inn to representanter, Finn Gustavsen fra Oslo og Asbjørn Holm fra Nordland. Med dette mistet Arbeiderpartiet flertallet sitt. De fikk 74 mandater, like mange som de borgerlige til sammen. Denne vippeposisjonen brukte SF til å felle Einar Gerhardsens regjering på Kings Bay-saken i 1963 selv om de like etter innstilte på at Arbeiderpartiet skulle danne ny regjering, noe AP sa nei til. Det førte til den første borgerlige regjeringen etter krigen. Holm og Gustavsen ble gjenvalgt i 1965.
Partiets ungdomsorganisasjon Sosialistisk Ungdomsforbund (SUF) begynte etter hvert å bevege seg i retning av marxisme-leninisme, noe som førte til et brudd i 1969. Arbeidernes kommunistparti, Rød Ungdom og Rød Valgallianse er følger av dette bruddet. Etter dette ble Sosialistisk Folkepartis Ungdom (SFU) opprettet.
Iztaccíhuatl
Iztaccíhuatl (også skrevet Ixtaccíhuatl) er en vulkan i Mexico, på grensa mellom delstatene México og Puebla. Toppen befinner seg 5 286 moh og Iztaccíhuatl er dermed det tredje høyeste fjellet i Mexico etter Pico de Orizaba (5 675 m) og Popocatépetl (5 452 m)
Benedikt VIII
Benedikt VIII (født ca. 980 i Roma, død 9. april 1024 i Roma), dåpsnavn Theophylactus, var pave fra 1012 til 1024 og kom fra den adelige familien Tusculum. Han valgte pavenavn etter den forrige tuskulanerpaven, Benedikt VII.
Bakgrunn
Theophylactus var sønn av Gregor, kardinalbiskop av Tusculum og Maria, samt bror av den fremtidige pave Johannes XIX), etterkommer av Theophylact, kardinalbiskop av Tusculum. Faren Gregor var også keiserlig admiral. Han kom fra Tusculum og av tuskulanernes slekt; dette var en familie som den gang var svært mektig også i Roma. Den senerer pave var en brutal men begavet condottiere.
Pave
Med de nevnte tre tusculanere var pavedømmet igjen, likesom et århundre tidligere, i én families hender. Etter sitt valg til pave overlot Benedikt gravetittelen av Tusculum, som han hadde arvet fra faren, til sin bror Alberich. For å befeste sin makt utnevnte han så denne og en annen av sine brødre, Romanus av Tusculum, til konsul og til hertug av Roma, og utstyrte dem begge med vide fullmakter.
Pave Benedikt mått tidlig forsøke å håndtere motpaven Gregor VI, som var fra den inntil da dominerende crescentierfamilien, selv om denne var i slekt med grevene av Tusculum. Benedikt klarte ganske raskt å utmanøvrere motpaven i forhold til kong Henrik II. Han kronet kong Henrik II og hans hustru Kunigunde den 14. februar 1014 til keiser og keiserinne.
Deretter konsoliderte pave Benedikt Kirkenstatwn. I 1016 beseiret den hær han hadde oppsatt sarasenerne som herjet og ødela i Nord-Italia. Seieren ble vunnet ved Luni. Da sarasenerne hærtok Sardinia, allierte Benedikt seg med sjømaktene Genova og Pisa. Sammen med dem og med en nyoppbygs flåtestyrke fordrev han sarasenerne fra øya. Sardinia ble deretter forlenet til Pisa.
Et påfølgende felttog mot det bysantininske rike i Sør-Italia ble imidlertid resultatløst. I 1020 oppsøkte han keiseren i Bamberg og bad om hjelp mot de ekspanderende bysantinere, der normannerne fra 1017 ble en ny og stadig tydeligere politisk maktfaktor.
Iztaccíhuatl
Navnet har opprinnelse fra nahuatl iztāc, som betyr «hvit», og cihuātl, som betyr «kvinne». Dette er en prinsesse omtalt i aztekisk mytologi.
Benedikt VIII
Pave
Konsilet i Pavia, avholdt av pave og kreiser i fellesskap i 1022 i Pavia, gav deketer om den kirkelige reform: Her ble presenes sølibat innskjerpet; overtredelse kunne føre til avsettelse og til at barna til klerikerne ble erklært som ufri (kirkeslaver). Sammen med Henrik II kjempet man ubder en rekke synoder mot simoni og for sølibat.
Iztaccíhuatl
Fjellet har flere topper. Den høyeste er «brystet». «Hodet» stikker også frem. Det samme gjør «bena». Fjellets profil, som vanligvis er dekket av snø, former seg som en sovende kvinne. Håret strekker seg til andre siden av kroppen hennes. På grunn av dette er hun også kjent som den sovende kvinne. Iztaccíhuatl befinner seg rund 70 km sørøst for Mexico by og noen ganger har man muligheter til å se fjellet derifra. Tidligere, når det ikke fantes forurensing i Mexico by, var både Iztacciíhuatl og Popocatépetl alltid synlige fra byen. Faktisk, så har man fått et uendelig antall kunstneriske og literære uttrykk rundt disse fjellene på grunn av at Mexico by har vært et viktig kultursentrum både politisk og økonomisk. Først fra aztekerne sitt imperium og nå i landet Mexico.
Benedikt VIII
Pave
Det var på denne tid, og ved samarbeidet med keiseren, at tillegget filioque ble endelig fastsatt.
Iztaccíhuatl
Den første registrerte bestigningen av dette fjellet er fra 1889, men arkeologiske bevis har vist at aztekerne, inkludert tidligere kulturer, også har besteget dette fjellet mye tidligere.
Benedikt VIII
Pave
Han døde den 9. april 1024 i Roma. Han bror Romanus ble den påfølgende pave, under navnet Johannes XIX.
Iztaccíhuatl
Jesús Enrique Helguera ble blant annet kjent for det berømte maleriet som beskrev La Leyenda de los Volcanes «Sagnet om vulkanene» fra 1940.
Sagnet om Popocatépetl og Iztaccíhuatl
I aztekisk mytologi var Popocatépetl en kriger som elsket Iztaccíhuatl. Faren til Iztaccíhuatl sendte ham til krig i Oaxaca og lovet Popocatépetl at han kunne gifte seg med hans datter om han returnerte (Noe som Iztaccíhuatl sin far antok at han ikke ville gjøre.) Når Iztaccíhuatl mottok nyhetene om at hennes elskede var død i kamp, da døde hun av sorg. Da Popocatépetl returnerte og han fikk vite om det tragiske dødsfallet til sin kjære, så døde også han av sorg på grunn av sin elskedes bortgang. Gudene ble rystet over dem og dekket dem med snø for å gjøre de om til fjell. Fjellet Iztaccíhuatl ble kalt for «Den hvite kvinne» fordi man kan ganske tydelig se formen av en liggende kvinne i dette fjellet. Popocatépetl ble forvandlet til en vulkan, som slynger ut ild mot jorden med et blindt raseri over tapet av sin elskede.
Sosialistisk Folkeparti
Historie
SF falt ut av Stortinget i 1969, men fikk igjen representasjon etter at Arne Kielland i 1972 meldte overgang fra Arbeiderpartiet. SF var den viktigste kraften bak dannelsen av Sosialistisk Valgforbund som senere ble til Sosialistisk Venstreparti, som i stor grad er å betrakte som SFs direkte etterfølger.
Forholdet mellom SF og Arbeiderpartiet var preget av sterk gjensidig antipati. «Da tente jeg sigaren» skal Einar Gerhardsen ha sagt om valgnatten 1969, da SF falt ut av Stortinget.
Neiden kirke
Neiden kirke er en langkirke i fra 1902 i Sør-Varanger kommune, Troms og Finnmark fylke. Den er tegnet av arkitekt Karl Norum.
Historie og utforming
Arkitekt Karl Norum var svært opptatt av gamle norske stavkirker, og han laget et byggverk som skulle være et uttrykk for norsk kultur og nasjonal samhørighet i et grenseområde. Kapellet fikk 155 sitteplasser og ble levert av ferdighusfirmaet Jacob Digre i Trondheim. Det ble innviet 13. juli 1902. Kong Oscar II donerte kirkesølv og døpesett i kobber.
Kirken er utformet som en basilika i dragestil med lave sideskip, høyt midtparti og mange utskjæringer. Foran inngangen er en åpen hall. Inspirert av stavkirker er det brukt spon på taket og i deler av veggkledningen. I 1985 ble det gjort enkelte utbedringer av råteskader.
Ma Xiangbo
Ma Xiangbo (kinesisk: 馬相伯, romanisert Ma Hsiang-paï på datidens franske manér, født 17. april 1840 i Dantu i Jiangsu i Kina, død 4. november 1939), også kjent som Ma Liang 馬良, var en kinesisk jesuitt og ledende skolemann under slutten av Qing-dynastiet og Republikken Kinas tid. Han virket for det meste i Shanghai, og grunnla tre universiteter.
Bakgrunn
Ma stammet fra en ledende katolsk familie i Jiangsu. I en alder av 11 år begynte han på en av jesuittenes skoler i Shanghai, Collège de Saint-Ignace.
Etter å ha blitt utdannet der, fortsatte han der som lærer inntil 1870. Han underviste i astronomi og i matematikk.
Prest
I 1870 ble han presteviet som medlem av jesuittordenen. My Xingbo assisterte så sine medbrødre, prestene Henri Havret og Angelo Zottoli, med å legge grunnlaget for det senere Zi-Ka-Wei-biblioteket. Han ble så sendt til Nanjing for å oversettelsesarbeid.
I 1886/87 besøkte han Frankrike, og det oppholdet ble bestemmende for hans senere virke som skolemann i Kina.